hotchpotch/miracl-hf-unified huggingface dataset:
นางงามจักรวาล 2009
นางงามจักรวาล 2009 () เป็นการจัดการประกวดครั้งที่ 58 จัดในวันที่ 24 สิงหาคม พ.ศ. 2552 (ตามเวลาในประเทศไทย) ณ เกาะแอตแลนติส พาราไดซ์ แนสซอ ประเทศบาฮามาส โดย ดายาน่า เมนโดซ่า นางงามจักรวาล 2008 มอบมงกุฎให้แก่สเตฟาเนีย เฟร์นานเดซ สาวงามจากเวเนซุเอลา วัย 18 ปี นางงามจักรวาล 2009
โดนัลด์ ทรัมป์ มีความตั้งใจจะจัดการประกวดปี 2009 ที่ดูไบ สหรัฐอาหรับเอมิเรตส์ แต่มีปัญหาทางด้านการเมืองและเหตุผลทางศาสนา ประเทศโครเอเชียมีความสนใจที่จะเป็นเจ้าภาพ แต่ยกเลิกไป เพราะมีปัญหาด้านเศรษฐกิจ ในเดือนกรกฎาคม จอนาทัน เวสต์บรุก เสนอให้ประเทศออสเตรเลียเป็นเจ้าภาพ แต่ไม่สำเร็จ ทางกองประกวดจึงเลือกประเทศบาฮามาสเป็นเจ้าภาพในที่สุดมี 84 ผู้เข้าประกวด ต่อไปนี้
ทีเอ็นเอ ไฟนอล เรสโซลูชั่น
ทีเอ็นเอ ไฟนอล เรสโซลูชั่น เป็นรายการเพย์-เพอร์-วิวของทีเอ็นเอประจำเดือนธันวาคม แต่เดิมทีเป็นศึกประจำเดือนมกราคม โดยจัดขึ้นครั้งแรกเมื่อ 16 มกราคม ค.ศ.2005 ที่ TNA Impact! Zone ในเมือง Orlando, Florida
ภาวะภูมิต้านตนเอง
ภาวะภูมิต้านตนเอง () เกิดจากความล้มเหลวของระบบภูมิคุ้มกันทำให้ร่างกายไม่สามารถรับรู้ได้ว่าส่วนหนึ่งๆ เป็นส่วนหนึ่งของร่างกายตัวเอง ทำให้ระบบภูมิคุ้มกันมีการตอบสนองต่อเซลล์และเนื้อเยื่อของตัวเอง โรคที่เกิดจากความผิดปกติทางภูมิคุ้มกันเช่นนี้เรียกว่าโรคภูมิต้านตนเอง
บึงกาฬ (แก้ความกำกวม)
บึงกาฬ อาจหมายถึง
อาหารราชสถาน
อาหารราชสถานได้รับอิทธิพลจากวิถีชีวิตในช่วงสงครามของชาวราชบุตรและพราหมณ์และความพร้อมของวัตถุดิบในพื้นที่แห้งแล้งนี้ อาหารที่เก็บไว้หลายวันและรับประทานได้โดยไม่ต้องอุ่นอีกจะเป็นที่ต้องการมาก การขาดแคลนน้ำและผักสดมีผลต่อรูปแบบการปรุงอาหาร อาหารที่เป็นที่รู้จักคืออาหารว่างเช่น Bikaneri Bhujia, Mirchi Bada และ Pyaaj Kachori อาหารที่มีจุดกำเนิดในภูมิภาคนี้คือร้านอาหารมังสวิรัติที่ได้รับอิทธิพลจากอาหารของชาวมาร์วารี
อาหารหวานของชาวราชสถานจะต่างจากอาหารหวานของชาวตะวันตก เพราะจะไม่รับประทานหลังอาหารเท่านั้น แต่จะรับประทานก่อน หลัง หรือพร้อมๆไปกับอาหารหลักก็ได้
สมาชิกสภาผู้แทนราษฎรจังหวัดขอนแก่น
จังหวัดขอนแก่น มีเขตเลือกตั้งสมาชิกสภาผู้แทนราษฎร 10 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดขอนแก่นมีสมาชิกสภาผู้แทนราษฎรคนแรก คือ หลวงพิพัฒน์พลกาย (กระจ่าง วิโรจน์เพชร)
การลงประชามติรัฐธรรมนูญอียิปต์ พ.ศ. 2554
การลงประชามติรัฐธรรมนูญอียิปต์ พ.ศ. 2554 มีขึ้นในวันที่ 19 มีนาคม พ.ศ. 2554 ภายหลังการปฏิวัติอียิปต์ พ.ศ. 2554 มีผู้มีสิทธิ์มากกว่า 14 ล้านคน (77%) ลงมติเห็นชอบ ขณะที่ราว 4 ล้านคน (23%) คัดค้านการเปลี่ยนแปลงรัฐธรรมนูญ ผู้ออกมาใช้สิทธิ์ลงประชามติมีเพียง 41% จากทั้งหมด 45 ล้านคนเท่านั้น
การปฏิรูปรัฐธรรมนูญที่ได้รับความเห็นชอบนี้รวมไปถึงการจำกัดการดำรงตำแหน่งของประธานาธิบดีให้เหลือมากสุดเพียงสองวาระ วาระละสี่ปีเท่านั้น การควบคุมดูแลการเลือกตั้งของฝ่ายตุลาการ การกำหนดให้ประธานาธิบดีจะต้องแต่งตั้งรองประธานาธิบดี คณะกรรมการร่างรัฐธรรมนูญฉบับใหม่ภายหลังการเลือกตั้งสมาชิกรัฐสภา และกำหนดให้ผู้ลงสมัครรับเลือกตั้งประธานาธิบดีสามารถลงสมัครได้ง่ายขึ้น โดยมีประชากรลงชื่อ 30,000 คน จากอย่างน้อย 15 จังหวัด สมาชิกสภานิติบัญญัติ 30 คน หรือการเสนอชื่อโดยพรรคการเมืองซึ่งมีที่นั่งอย่างน้อยหนึ่งที่ในสภานิติบัญญัติ
การปฏิรูปดังกล่าวได้รับการรับรองจากทั้งสองฝ่ายว่าเป็นการเพิ่มการป้องกันประชาธิปไตย แต่ผู้คัดค้านโต้แย้งว่าหลักการต่าง ๆ ยังคงไม่ได้ไม่ไกล และการเลือกตั้งจัดขึ้นเร็วเกินไปซึ่งอาจเอื้อประโยชน์แก่กลุ่มผู้คัดค้าน ภราดรภาพมุสลิม และสมาชิกของอดีตพรรคประชาธิปไตยแห่งชาติ ซึ่งปกครองอียิปต์ภายใต้ฮอสนี มุบารัก ผู้สนับสนุนยังอ้างถึงความกังวลที่ว่าการรอนานเกินไปอาจเพิ่มโอกาสให้ฝ่ายทหารกลับมาทวงคืนอำาจหรือความเสี่ยงต่อความไร้เสถียรภาพก่อนการเลือกตั้ง
การเลือกตั้งสมาชิกสภานิติบัญญัติกำหนดให้จัดขึ้นภายในหกเดือนข้างหน้า โดยกลุ่มที่กำลังทำงานเพื่อก่อตั้งพรรคการเมืองใหม่หลายกลุ่ม ได้เริ่มทำการหาเสียงแล้ว
รัฐธรรมนูญอียิปต์ฉบับ พ.ศ. 2514 ถูกยับยั้งโดยสภากองทัพสูงสุดเมื่อวันที่ 13 กุมภาพันธ์ พ.ศ. 2554 สองวันหลังจากการลาออกของฮอสนี มุบารัก ทางสภาได้จัดตั้งคณะกรรมการตุลาการขึ้นเพื่อร่างข้อแปรบัญญัติเพื่อปูทางสำหรับการเลือกตั้งสมาชิกรัฐสภาและประธานาธิบดีต่อไป
หากผลการลงประชามติส่วนใหญ่ไม่เห็นด้วยกับร่างรัฐธรรมนูญดังกล่าว รัฐธรรมนูญฉบับ พ.ศ. 2514 จะถูกทำให้เป็นโมฆะ และรัฐธรรมนูญฉบับใหม่จะถูกร่างขึ้นก่อนหน้าการเลือกตั้ง ซึ่งคาดว่าน่าจะขยายเวลาที่คาดการณ์ไว้ของช่วงถ่ายโอนอำนาจจนกระทั่งการเลือกตั้งไปจนถึง พ.ศ. 2555
จัตุรัสทาห์รีร์
จัตุรัสตะหฺรีร์ (; ; หมายถึง "จัตุรัสการปลดปล่อย") เป็นจัตุรัสสาธารณะขนาดใหญ่ในกรุงไคโร ประเทศอียิปต์ เดิมถูกเรียกว่า จัตุรัสอิสมาอีลิยยะหฺ หลังจากผู้ปกครองสมัยคริสต์ศตวรรษที่ 19 อิสมาอิล ปาชา ผู้ซึ่งมอบหมายให้ก่อสร้างรูปแบบ "กรุงปารีสริมฝั่งแม่น้ำไนล์" ขึ้นเป็นเขตใหม่ของเมือง ภายหลังการปฏิวัติอียิปต์ ค.ศ. 1919 จัตุรัสดังกล่าวได้กลายมาเป็นที่รู้จักกันอย่างกว้างขวางว่า จัตุรัสตะหฺรีร์ (การปลดปล่อย) แต่จัตุรัสยังไม่ได้ถูกเปลี่ยนชื่ออย่างเป็นทางการจนกระทั่งการปฏิวัติอียิปต์ ค.ศ. 1952 ซึ่งเปลี่ยนแปลงการปกครองจากราชาธิปไตยภายใต้รัฐธรรมนูญมาเป็นสาธารณรัฐ
ชาวเบตาอิสราเอล
ชาวเบตาอิสราเอล (ภาษาฮีบรู: בֵּיתֶא יִשְׂרָאֵל‎‎ - Beyte (beyt) Israel, ภาษากีเอซ: ቤተ እስራኤል - Bēta 'Isrā'ēl, modern Bēte 'Isrā'ēl, EA: "Betä Əsraʾel", บ้านของอิสราเอล") หรือชาวยิวเอธิโอเปีย (ภาษาฮีบรู: יְהוּדֵי ‏אֶ‏תְיוֹ‏פְּ‏יָ‏ה‎‎: yehudei itiyopya, ภาษากีเอซ: "የኢትዮጵያ አይሁድዊ", ye-Ityoppya Ayhudi), เป็นชื่อของชุมชนชาวยิวที่อาศัย ในบริเวณของจักรวรรดิอัคซุมหรือจักรวรรดิเอธิโอเปีย (ฮาเบซหรืออบิสซิสเนีย) ซึ่งปัจจุบันถูกแบ่งเป็นเขตอัมฮาราและตึกรึญญา
ชาวเบตาอิสราเอลอาศัยอยู่ทางเหนือและตะวันตกเฉียงเหนือของเอธิโอเปีย มีหมู่บ้านอย่างน้อย 500 หมู่บ้าน กระจายในเขตปกครองของชาวคริสต์และมุสลิม ส่วนใหญ่อาศัยอยู่หนาแน่นบริเวณทะเลสาบทานา และทางเหนือของทะเลสาบในติเกร กอนเดอร์ และเวลโล มีส่วนน้อยอาศัยอยู่ในเมืองกอนเดอร์และแอดดิส อะบาบา
เกือบทั้งหมดของชุมชนชาวเบตาอิสราเอลในเอธิโอเปียมากกว่า 120,000 คนอาศัยอยู่ในอิสราเอลภายใต้กฎหมายของการอพยพกลับซึ่งจะทำให้ชาวยิวและผู้ที่มีพ่อแม่หรือปู่ย่าตายายเป็นชาวยิวและคู่สมรสของพวกเขามีสิทธิที่จะตั้งถิ่นฐานในอิสราเอลและได้รับสัญชาติ รัฐบาลอิสราเอลได้ดำเนินการช่วยเหลือชาวเบตาอิสราเอลส่วนใหญ่โดยเฉพาะอย่างยิ่งในระหว่างปฏิบัติการโมเสส(พ.ศ. 2527) และปฏิบัติการโซโลมอน (พ.ศ. 2534) การย้ายถิ่นของพวกเขาเกิดขึ้นเมื่อเกิดสงครามกลางเมืองและความอดอยากคุกคามประชากรชาวยิวในประเทศเอธิโอเปีย การอพยพได้เกิดขึ้นอย่างต่อเนื่องจนถึงปัจจุบัน ทุกวันนี้ชาวเบตาอิสราเอล 81,000 คน เกิดในเอธิโอเปียในขณะที่ 38,500 คนหรือ 32% เกิดในอิสราเอล . การดูดกลืนชาวเอธิโอเปียเข้าสู่สังคมอิสราเอลเป็นเครื่องหมายของความพยายามที่ประสบความสำเร็จในการรวมกลุ่มคนผิวสี ให้เป็นพลเมืองเท่าเทียมกับ คนส่วนใหญ่ของประเทศที่เป็นคนผิวขาว .
ชาวฟาลาซมูราเป็นลูกหลานของชาวเบตาอิสราเอล ที่หันไปนับถือศาสนาคริสต์ บางส่วนกลับไปปฏิบัติตามหลักศาสนายูดายและที่อาศัยอยู่ในชุมชนของ ชาวฟาลาซมูรา ผู้นำทางจิตวิญญาณของชาวเบตาอิสราเอลได้ถกเถียงเกี่ยวกับการยอมรับว่าชาวฟาลาซมูราเป็นชาวยิว และยังเป็นหัวข้อถกเถียงในสังคมอิสราเอล
เขาโบรโม
เขาโบรโม () เป็นภูเขาไฟตั้งอยู่ในอุทยานแห่งชาติโบรโมเติงเกอร์เซอเมรู เป็นส่วนหนึ่งของมวลเขาสูงเติงเกอร์ในจังหวัดชวาตะวันออก ประเทศอินโดนีเซีย ยอดภูเขาไฟนี้มีความสูง 2,329 เมตร ซึ่งไม่ได้เป็นยอดเขาที่สูงที่สุด แต่เป็นแหล่งท่องเที่ยวยอดนิยมของนักท่องเที่ยว เนื่องจากความสูงไม่มากนัก และเดินทางถึงยอดเขาได้โดยง่าย
ชื่อ โบรโม มาจากตัวสะกดในภาษาชวาของคำว่า "พรหม" ซึ่งเป็นพระนามของเทพเจ้าในศาสนาฮินดู ในเดือนธันวาคมของทุกปีจะมีเทศกาล Yadnya Kasada ชนชาวพื้นเมืองจะเดินเท้าขึ้นไปบนปากปล่องภูเขาไฟ และประกอบพิธีเซ่นไหว้เทพเจ้าโดยการโยนอาหาร ดอกไม้ และสัตว์บูชายัญลงในแอ่งภูเขาไฟ
เขาโบรโมเป็นภูเขาไฟที่ยังไม่ดับ การปะทุครั้งล่าสุดเกิดขึ้นใน พ.ศ. 2547 และตั้งแต่ช่วงปลาย พ.ศ. 2553 ต่อเนื่องมาจนถึงปัจจุบัน
วิทยาลัยเทคโนโลยีไทยบริหารธุรกิจ
วิทยาลัยเทคโนโลยีไทยบริหารธุรกิจ () เดิมชื่อโรงเรียนไทยบริหารธุรกิจและพณิชยการ เปิดทำการสอนตั้งแต่ปี พ.ศ. 2510 เป็นสถาบันในเครือไทย-เทค มหาวิทยาลัยศรีปทุม
ในการบริหารงาน ดร.ชาติชาย พุคยาภรณ์ ได้สรรหาผู้ที่มาบริหารโรงเรียนที่มากด้วยประสบการณ์และคุณภาพ ทั้งจากโรงเรียนในสังกัดสำนักงานเขตพื้นที่การศึกษาและสถาบันการศึกษาอื่นๆ ทำให้จำนวนนักเรียน นักศึกษาเพิ่มขึ้นทุกปี ตลอดจนได้จัดหาครู-อาจารย์ที่มีประสบการณ์และมีวุฒิการศึกษาตรงกับวิชาที่ เปิดสอนให้ได้มากที่สุด
ดร.ชาติชายพุคยาภรณ์ เป็นผู้รับใบอนุญาต นายมาโนช ปานโต เป็นอาจารย์ใหญ่และผู้จัดการ ได้เพิ่มหลักสูตร ปวช.รอบเช้าและ รอบบ่ายของกรมอาชีวศึกษา ประเภทวิชาพาณิชยกรรม สาขาวิชาอุตสาหกรรมการท่องเที่ยว กลุ่มวิชา ธุรกิจท่องเที่ยว สาขาวิชาธุรกิจหนังสือพิมพ์และสิ่งพิมพ์ และหลักสูตร ปวส. รอบเช้าและรอบบ่ายของ กรมอาชีวศึกษา ประเภทวิชาบริหารธุรกิจ สาขาอุตสาหกรรมการท่องเที่ยว สาขาวิชาธุรกิจหนังสือพิมพ์และสิ่งพิมพ์ สาขาวิชาการจัดการงานบุคคล
2542-2546 ได้รับการคัดเลือกให้เป็นสถานศึกษาน่ามองในโครงการ “หน้าบ้านน่ามอง” ของกรุงเทพมหานคร ประจำปี พ.ศ. 2542 ได้รับการคัดเลือกจากกระทรวงศึกษาธิการให้เป็นโรงเรียน สีขาวเฉลิมพระเกียรติปลอดยาเสพติด ประจำปี พ.ศ. 2542 ได้รับการคัดเลือกให้เป็นโรงเรียนต้นแบบจาก ส.ก.ศ. สำนักนายกรัฐมนตรี ประจำปี พ.ศ. 2543
เซร์ฆิโอ อาเกวโร
เซร์ฆิโอ เลโอเนล "กุน" อาเกวโร (, ; เกิดวันที่ 2 มิถุนายน ค.ศ. 1988) เป็นนักฟุตบอลชาวอาร์เจนตินา ปัจจุบันเล่นให้กับแมนเชสเตอร์ซิตี และทีมชาติอาร์เจนตินา ในตำแหน่งกองหน้าตัวเป้า
อาเกวโรมีชื่อเล่นว่า "กุน" เนื่องจากปู่ของเขาเห็นว่าเขาเหมือนกับตัวละครการ์ตูนญี่ปุ่น "กัมกัม" เขาแต่งงานกับลูกสาวของนักฟุตบอล ดิเอโก มาราโดนา ที่ชื่อ ยานินา มาราโดนา ซึ่งทั้งคู่มีบุตรชายด้วยกัน ชื่อว่า "เบงฆามิน อาเกวโร"
พรีเมียร์ลีกฤดูกาล 2014–15 เป็นดาวซัลโวประจำฤดูกาล ด้วยการยิงไปทั้งสิ้น 26 ประตู จากการลงเล่นทั้งหมด 32 นัด และในพรีเมียร์ลีกฤดูกาลถัดมา ในนัดที่ 8 ที่แมนเชสเตอร์ซิตีพบกับนิวคาสเซิลยูไนเต็ด ที่สนามเอติฮัดสเตเดียม อาเกวโรยิงไปทั้งหมด 5 ประตู ภายในเวลา 20 นาที นับเป็นผู้เล่นที่ยิงได้ 5 ประตูได้เร็วที่สุดในประวัติศาสตร์พรีเมียร์ลีก
เป็นผู้เล่นคนแรกในทวีปอเมริกาใต้ที่ยิงถึง 100 ประตูในพรีเมียร์ลีกของอังกฤษ
เอสตาดีกูร์เนยา-เอลปรัต
เอสตาดีกูร์เนยา-เอลปรัต () หรือ สนามกีฬากูร์เนยา-เอลปรัต เป็นสนามฟุตบอลที่นั่งทุกที่ บริเวณชานเมืองกูร์เนยาและเอลปรัดเดยูเบรกัต ใกล้กับเมืองบาร์เซโลนา ในประเทศสเปน ใช้เวลาในการก่อสร้าง 3 ปี ด้วยงบประมาณราว 60 ล้านเหรียญยูโร สร้างเสร็จในฤดูร้อนปี ค.ศ. 2009
เป็นสนามกีฬาเหย้าแห่งใหม่ของสโมสรแอร์ราเซเด อัสปัญญอล และได้รับรางวัลสนามแห่งปี จากรางวัลสนามกีฬาธุรกิจ เมื่อวันที่ 18 มิถุนายน ค.ศ. 2010 ที่ดับลิน สนามกีฬาจุคนได้ 40,500 คน แทนที่สนามกีฬาเดิม
แอร์ราเซเด อัสปัญญอล
ราชสโมสรกีฬาสเปนแห่งบาร์เซโลนา () หรือเรียกอย่างย่อว่า แอร์ราเซเด อัสปัญญอล () เป็นสโมสรกีฬาแห่งหนึ่งในเมืองบาร์เซโลนา แคว้นกาตาลุญญา ประเทศสเปน เป็นที่รู้จักด้านสโมสรฟุตบอล ปัจจุบันสโมสรใช้สนามกีฬาเอสตาดีกูร์เนยา-เอลปรัต เป็นสนามทีมเหย้า มีที่นั่ง 40,500 ที่
สมาชิกสภาผู้แทนราษฎรจังหวัดจันทบุรี
จังหวัดจันทบุรี มีเขตเลือกตั้งสมาชิกสภาผู้แทนราษฎร 3 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดจันทบุรีมีสมาชิกสภาผู้แทนราษฎรคนแรก คือ หลวงนรินทร์ประสาตร์เวช (เจน สุนทโรทัย)
ไซท์เกเบอร์
ไซท์เกเบอร์ () เป็นสัญญาณภายนอกที่ส่งนัยกำหนดจังหวะแก่นาฬิกาภายในสิ่งมีชีวิต ให้เดินสอดคล้องกับวงรอบกลางวัน/กลางคืน ใน 24 ชั่วโมงของโลก
ไซท์เกเบอร์ที่แรงที่สุดสำหรับทั้งพืชและสัตว์คือ แสง ไซท์เกเบอร์ชนิดที่ไม่ใช่แสงมีทั้ง อุณหภูมิ ปฏิสัมพันธ์ทางสังคม แบบแผนการกิน-ดื่ม เป็นต้น
คำเยอรมัน "ไซท์เกเบอร์" ถูกนำมาใช้ในภาษาอังกฤษ เมื่อเยือร์เกน อัสชอฟฟ์ หนึ่งในผู้ก่อตั้งสาขากลไกเวลาทางชีวภาพ ใช้มันในทศวรรษ 1960 ปัจจุบันมันถูกใช้โดยทั่วไปในวรรณกรรมวิทยาศาสตร์ของสาขานี้
อิมแพ็ค เอ็กซ์ ดิวิชั่น แชมเปี้ยนชิพ
อิมแพ็ค เอ็กซ์ ดิวิชั่น แชมเปี้ยนชิพ () เป็นเข็มขัดแชมป์รองของโกเบิลฟอร์ซเรสต์ลิง หรือชือเดิมของสมาคมคือ โทเทิลนอนสต็อปแอคเชินเรสต์ลิง (TNA) ก่อตั้งขึ้นเมื่อวันที่ 19 มิถุนายน ค.ศ. 2002
เป็นเข็มขัดแชมป์นี้เคยเป็นที่รู้จักกันในชื่อ TNA X Division Championship ,Impact Wrestling X Division Championship ,NWA X Championship, NWA–TNA X Championship และ NWA–TNA X Division Championship
TNA เอ็กซ์ดิวิชั่น ก่อตั้งเมื่อวันที่ 20 มิถุนาน ค.ศ. 2002 ในช่วงศึกของ Total Nonstop Action's first weekly PPV ด้วยแมทช์การปล้ำแทกทีม 6 คน คือ Jimmy Yang, Jorge Estrada, และSonny Siak ทีเรียกรวมกันว่า Flying Elvises เอาชนะ A.J. Styles, Jerry Lynn, และLow Ki หลังจากวันนั้นในการบันทึกเทป PPV สัปดาห์ถัดไป TNA ได้เปิดตัว X Division Championship ซึ่งเป็นที่รู้จักในขณะนั้นชื่อ X Championship เพื่อแสดงให้เห็นถึงส่วน X Division ที่โดดเด่นมากขึ้น
X Division เป็นแนวมวยปล้ำนวัตกรรมใหม่ที่ผสมผสานทั้งมวยปล้ำแบบดั้งเดิม และสไตล์มวยปล้ำที่มีความเสี่ยงสูงรวมอยู่ด้วยใน cruiserweight divisions และlucha libre
TNA มีรูปแบบการแข่งขันแบบพิเศษ สำหรับการชิงแชมป์ X Division ซึ่งมี 3 แมทช์ใช้ใน TNA คือ Ultimate X match, The Steel Asylum, และXscape match
ถึง 30, 2022
อัลปากา
อัลปากา (; ชื่อวิทยาศาสตร์: "Vicugna pacos") เป็นสัตว์เลี้ยงลูกด้วยนมที่อยู่ในวงศ์อูฐ (Camelidae) มีลักษณะคล้ายคลึงกับตัวยามา อัลปากาเป็นสัตว์ที่อยู่รวมกันเป็นฝูง พบได้ในที่สูงบริเวณแถบเทือกเขาแอนดีสในทวีปอเมริกาใต้ซึ่งได้แก่ ตอนใต้ของประเทศเปรู ตอนเหนือของประเทศโบลิเวีย ประเทศเอกวาดอร์ และตอนเหนือของประเทศชิลี อัลปากาเป็นสัตว์ที่มีความทรหดอดทนมาก โดยจะอยู่บริเวณที่ระดับความสูงจากน้ำทะเลประมาณ 3,500 เมตร (11,000 ฟุต) ถึง 5,000 เมตร (16,000 ฟุต)
อัลปากาเป็นสัตว์ที่ไม่มีฟันหน้า มีความสูงเมื่อโตเต็มที่ประมาณ 180 เซนติเมตร ลักษณะคล้ายยามา แต่จะแตกต่างกันตรงที่อัลปากาไม่ได้ถูกเลี้ยงไว้ใช้ขนสัมภาระ แต่จะถูกเลี้ยงเพื่อนำขนมาทำเป็นเสื้อผ้าและเครื่องนุ่งห่ม ขนอัลปากานำมาใช้ประโยชน์ได้หลากหลาย ตั้งแต่ผ้าห่ม เสื้อกันหนาว หมวก ถุงมือ ผ้าพันคอ และเครื่องนุ่งห่มประเภทต่าง ๆ โดยขนของอัลปากาตามธรรมชาติมีหลายสี โดยในเปรูมีการจำแนกสีขนออกเป็น 52 สี ขณะที่ทางออสเตรเลียจำแนกไว้ 12 สี และสหรัฐอเมริกาจำแนกเป็น 16 สี
ขนอัลปากาได้ชื่อว่าเป็นขนสัตว์ที่นุ่มที่สุดในโลกจนได้รับการขนามนามว่า "เส้นใยจากพระเจ้า" ขนของอัลปากาเมื่อตัดแล้วจะมีราคาขายสูงถึงกิโลกรัมละ 30,000 บาท
อัลปากามีเสียงร้องหลายเสียง มักร้องเสียงแหลมสูงเมื่อตกอยู่ในภัยอันตราย หมาหรือแมวที่แปลกหน้าอาจทำให้อัลปากานึกว่าตนตกอยู่ในภัยอันตรายได้ มักทำเสียงดูดเพดานอ่อนหรืออาจทำเสียงในโพรงจมูกเมื่อแสดงความเป็นมิตร
อัลปากามักฮัมเป็นเพลงสั้น ๆ เมื่ออยากแสดงให้อัลปากาตัวอื่นรู้ว่าตนอยู่ใกล้หรือกำลังมีความสุข โดยมีเสียงฮัมที่แตกต่างกันไปในแต่ละตัว
มักร้องสูงเหมือนนกเมื่อตัวผู้ต่อสู้กัน ซึ่งอาจเป็นเสียงที่ทำให้ศัตรูหวาดกลัว อัลปากาจะรู้สึกว่าเป็นอันตรายหรือถูกคุกคามเมื่อถูกสัมผัสที่ช่วงก้น และจะป้องกันตัวด้วยการพ่นน้ำลายออกมาเหมือนอูฐ
ปัจจุบัน มีการนิยมเลี้ยงอัลปากากันหลากหลายมากขึ้นในฐานะของปศุสัตว์และสัตว์เลี้ยง เนื่องจากเป็นสัตว์ที่เชื่องต่อผู้เลี้ยง ผู้ที่มีชื่อเสียงที่เลี้ยงอัลปากาไว้ในฐานะสัตว์เลี้ยง คือ นิโคล คิดแมน และ รอเบิร์ต ดาวนีย์ จูเนียร์ นักแสดงฮอลลีวุด มีราคาซื้อขายกันสูงถึงตัวละหลักแสนหรือล้านบาท อัลปากาสามารถเลี้ยงไว้ในบ้านได้เหมือนกับสุนัขโกลเดินริทรีฟเวอร์ตัวหนึ่ง ให้อาหารด้วยหญ้าและเสริมด้วยอาหารเม็ด อัลปากาเป็นสัตว์ที่รักสะอาด ขับถ่ายอย่างเป็นที่เป็นทางในพื้นทรายที่เตรียมไว้ให้ และเป็นสัตว์ที่ไม่มีกลิ่นเหม็นแม้ไม่ได้อาบน้ำ อัลปากาจะอาบน้ำต่อเมื่อถูกส่งเข้าประกวด ซึ่งต้องใช้เวลาเป่าขนนานถึง 4 ชั่วโมงให้แห้งต่อตัว
ในประเทศไทย มีฟาร์มเลี้ยงอัลปากาที่ใหญ่ที่สุดอยู่ที่อำเภอสวนผึ้ง จังหวัดราชบุรี บนพื้นที่กว่า 250 ไร่
เงินนิกเกิล
เงินนิกเกิล หรือในชื่ออื่นเช่น อัลปากา, เงินเยอรมัน อาร์เจนตัน เงินใหม่ ทองเหลืองนิกเกิล คือ โลหะผสมของทองแดงกับนิกเกิลและสังกะสีรวมอยู่ โดยส่วนผสมพื้นฐานจะอยู่ที่ ทองแดง 60% นิกเกิล 20% และสังกะสี 20% เงินนิกเกิลในสมัยใหม่ที่มีระบุไว้ในมาตรฐาน ASTM B122 ที่มีส่วนผสมของสังกะสีจำนวนมาก จะถูกจัดอยู่ในประเภทย่อยของทองเหลือง
ในเมืองไทย เงินนิกเกิล (มักรู้จักในชื่ออัลปากา) นิยมนำมาหล่อทำพระเครื่อง
อินาสึมะอีเลฟเวน GO
อินาสึมะอีเลฟเวน GO ไชน์ / ดาร์ค () เป็นวิดีโอเกมชุดที่ 4 ของซีรีส์อินาสึมะอีเลฟเวน โดยดำเนินเนื้อหาต่อจากอินาสึมะอีเลฟเวนในช่วง 10 ปีโดยดำเนินเนื้อหาด้วยตัวละครชุดใหม่ เริ่มวางจำหน่ายเมื่อวันที่ 15 ธันวาคม ค.ศ. 2011 โดยถูกผลิตสำหรับเครื่องนินเทนโด ทรีดีเอส
อินาสึมะอีเลฟเวน GO เป็นซีรีส์ใหม่ของซีรีส์เกมอินาสึมะอีเลฟเวนโดยดำเนินเนื้อหาหลังจากที่เอนโด มาโมรุในยุค 10 ปีและได้ดำเนินเนื้อหาตัวละครใหม่ที่เกี่ยวข้องกับภาคนี้ด้วยเช่นกัน โดยตัวเอกหลักคือ มัทสึคาเซะ เทนมะ นักเรียนคนใหม่แห่งโรงเรียนไรมง และสมาชิกชุดใหม่ของชมรมฟุตบอลของโรงเรียนไรมงที่ปรากฏในภาคนี้ด้วยเช่นกัน และทั้งนี้เอนโดได้เป็นโค้ชของทีมชมรมฟุตบอลไรมง
ในเกมถูกแบ่งออกเป็น 2 เวอร์ชันคือ ไชน์ และ ดาร์ค โดยจุดแตกต่างคือศัตรูที่ปรากฏตัวในภาคนี้และตัวละครที่ปรากฏในเกม ซึ่งแต่ละเวอร์ชันจะมีจุดแตกต่างด้วยกันดังนี้
เวอร์ชันไชน์จะเจอกับ คิยามะ ฮิโรโตะ เป็นตัวละครในเวอร์ชันนี้ ส่วนเวอร์ชันดาร์คจะเจอกับ คาเซมารุ อิจิโรตะ เป็นตัวละครในเวอร์ชันนี้ ภรรยาของเอนโดจะแตกต่างกันคือเวอร์ชันไชน์จะเป็น เอนโด นัตสึมิ เวอร์ชันดาร์คเป็น เอนโด ฟุยูกะ
ทีมที่จะปรากฏในเวอร์ชันไชน์คือ อันลิมิเต็ดไชน์นิ่ง โดยมี ฮาคุริว เป็นกัปตันทีม ส่วนเวอร์ชันดาร์คจะเจอกับทีม แอนเชียนดาร์ค โดยมี ชู เป็นกัปตันทีม
หลังจาก 10 ปี ในช่วงการแข่งขันฟุตบอลฟรอนเทียร์ อินเตอร์เนชันแนลสิ้นสุดลงทีมอินาสึมะเจแปนเป็นผู้ชนะเลิศจากการแข่งขัน ทำให้กีฬาฟุตบอลกลายเป็นกีฬาที่นิยมมากที่สุดทั้งประเทศ แต่ด้วยกีฬาฟุตบอลได้รับความนิยมอย่างมากจนเกิดกระแสตัววัดระดับทางสังคม จนกระทั่งเกิดองค์กรที่ชื่อว่า "ฟิฟธ์เซ็กเตอร์" เป็นองค์กรทำจัดการกีฬาฟุตบอลเพื่อความเสมอภาคเท่าเทียมกันในสังคม
"มัทสึคาเซะ เทนมะ" สมาชิกใหม่ของชมรมฟุตบอลไรมง ที่จะฟื้นความรักฟุตบอลการปฏิวัติของเด็กได้เริ่มต้นขึ้น.. ในขณะเดียวกันการแข่งขันระดับเยาวชน ฟุตบอลฟรอนเทียร์ หลังจากช่วง 10 ปี การแข่งขันโฮลี่โรด ได้เริ่มต้นขึ้นมาเช่นกัน
อินาสึมะอีเลฟเวน GO ในปรับเปลี่ยนระบบภาพโดยปรับเปลี่ยนภาพจากกราฟิกโพลีกอนเป็นภาพกราฟิกสามมิติ และระบบการเล่นได้พัฒนาเพิ่มขึ้นมาเช่นโหมดแบทเทิลเป็นการเล่นระหว่างนักเตะทั้ง 5 และระบบสนามต่อสู้ซึ่งเพิ่มความสามารถเอาไว้รวมถึงระบบนักเตะโดยมีระบบอวตารเพิ่มขึ้นมา
โรงเรียนเฉลิมพระเกียรติสมเด็จพระศรีนครินทร์ ศรีสะเกษ
โรงเรียนเฉลิมพระเกียรติสมเด็จพระศรีนครินทร์ ศรีสะเกษ เป็นหนึ่งใน 12 โรงเรียนที่อยู่ในโครงการจัดตั้งโรงเรียนมัธยมศึกษาเพื่อเป็นการเฉลิมพระเกียรติ และน้อมเกล้าถวายเป็นราชสักการะแด่สมเด็จพระศรีนคริทราบรมราชชนนี เนื่องด้วยกระทรวงศึกษาธิการสำนึกในพระมหากรุณาธิคุณ ที่สมเด็จพระศรีนครินทราบรมราชชนนีที่ทรงมีต่อการศึกษาของชาติ ซึ่งจัดตั้งตามประกาศกระทรวงศึกษาธิการ เมื่อวันที่ 25 พฤษภาคม พุทธศักราช 2539 ในขณะที่นายสุขวิช รังสิตพลเป็นรัฐมนตรีว่าการกระทรวงศึกษาธิการ ชื่อว่า "โรงเรียนเฉลิมพระเกียรติสมเด็จพระศรีนครินทราบรมราชชนนี" ต่อมาได้รับพระมหากรุณาธิคุณอันสูงสุดจากพระบาทสมเด็จพระเจ้าอยู่หัวฯ พระราชทานชื่อใหม่เป็น "โรงเรียนเฉลิมพระเกียรติสมเด็จพระศรีนครินทร์" และตามด้วยชื่อจังหวัดที่โรงเรียนตั้งอยู่
นายพิชัย มุขสมบัติ ผู้อำนวยการสามัญศึกษาจังหวัดศรีสะเกษในขณะนั้น ได้จัดตั้งและหาสถานที่ โดยมอบหมายให้นายสุธี ชินชัย ผู้ช่วยผู้อำนวยการสามัญศึกษาจังหวัดศรีสะเกษขณะนั้น เป็นผู้ติดต่อประสานงานกับคณะกรรมการสภาตำบลโพธิ์ นำโดย นายสมบูรณ์ วรรณทวี กำนันตำบลโพธิ์ นายอนันต์ เหล่าแค ผู้ใหญ่บ้านหมู่ที่ ๖ ชาวบ้านโนนกอง บ้านโนนจานและทุกหมู่บ้านในตำบลโพธิ์ ตลอดจนนายสุรพล ชาลีกุลศึกษาธิการอำเภอเมืองศรีสะเกษ นายจรัญ วิมาลา นายอำเภอเมืองศรีสะเกษ นายชนก ศรีวงษ์รัตน์ ป่าไม้อำเภอเมืองศรีสะเกษและนายจิโรจน์ โชติพันธ์ ผู้ว่าราชการจังหวัดศรีสะเกษในขณะนั้น จนได้รับอนุมัติและประกาศจัดตั้ง เมื่อวันที่ ๓๑ ตุลาคม พ.ศ. ๒๕๓๙
พระบาทสมเด็จพระเจ้าอยู่หัวฯ ทรงพระบรมราชานุญาตให้กลุ่มโรงเรียนเฉลิมพระเกียรติสมเด็จพระศรีนครินทร์ เชิญอักษรพระปรมาภิไธยย่อ ส.ว. อยู่เหนือตราเสมาธรรมจักร รองรับด้วยริ้วกนกสีทอง และมีผืนธงตัดขอบสีเหลือง มีชื่อเต็มของโรงเรียนเป็นตัวอักษรสีแดงใต้ตราเสมาธรรมจักร
สว.ศก.
สว. ย่อมาจากพระนามของสมเด็จพระศรีนครินทราบรมราชชนนี "สังวาลย์" 
ศก. ชื่อจังหวัดที่ตั้งของโรงเรียน "ศรีสะเกษ"
รักษ์ศักดิ์ศรี มีคุณธรรม นำวิชาการ สืบสานงานพระราชดำริ
นิมิต สาธุรูปานํ กตญญู กตเวทิตา
ความกตัญญูกตเวที เป็นเครื่องหมายแห่งคนดี
แดง – น้ำเงิน
ต้นประดู่แดง (Monkey Flower Tree)
โหด เลว ดี (ภาพยนตร์เกาหลี)
โหด เลว ดี (; หรือ A Better Tomorrow) เป็นภาพยนตร์เกาหลี ที่รีเมคมาจากภาพยนตร์ฮ่องกงที่กำกับโดยจอห์น วู เรื่อง โหด เลว ดี ที่โจว เหวินฟะ เคยนำแสดงใน ค.ศ. 1986 และภาพยนตร์เวอร์ชันเกาหลีชุดนี้ สามารถทำเงินเป็นอันดับหนึ่งบ็อกซ์ออฟฟิศในเกาหลีใต้ในสัปดาห์แรกเปิดตัว และมีการถ่ายทำทั้งในเกาหลีใต้, จีน, ญี่ปุ่น และไทย กำกับภาพยนตร์โดยซอง เฮซึง ซึ่งภาพยนตร์ชุดดังกล่าวเป็นเรื่องราวที่เกี่ยวข้องกับความขัดแย้งระหว่างมาเฟียที่ลักลอบค้าอาวุธในตลาดมืด กับความขัดแย้งที่มีต่อตำรวจ และเป็นเหตุการณ์ของชายสี่คนที่มีทั้งการเชื่อใจ, การทรยศหักหลัง และน้ำใจของลูกผู้ชาย
โซยูทิงก์ยูแคนดานซ์ ฤดูกาลที่ 5
โซยูทิงก์ยูแคนดานซ์ เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่าง ๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ฤดูกาลที่ 5 นี้เริ่มออกอากาศเมื่อวันที่ 21 พฤษภาคม 2009 มี ไนเจล ลิธโกว์ และ แมรี่ เมอร์ฟี่ย์ เป็นกรรมการหลัก และมี แคท ดีลีย์ เป็นพิธีกร และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 ดอลลาร์สหรัฐ ผู้ชนะเลิศได้แก่ จีนีน มาสัน ซึ่งเป็นผู้หญิงคนที่สองที่ชนะเลิศการแข่งขัน พร้อมกับตำแหน่ง "นักเต้นคนโปรดของอเมริกา" (America's Favourite Dancer) ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
การออดิชั่นในฤดูกาลนี้ประกอบไปด้วย 6 เมืองสำคัญ ได้แก่:
"กรรมการ:" ไนเจล ลิธโกว์, แมรี่ เมอร์ฟี่ย์, มีอา ไมเคิลส์, ลิล ซี, อดัม แชงค์แมน, เด็บบี้ อัลเลน
นักเต้นทั้ง 172 คนที่ผ่านการออดิชั่นในรอบแรก ได้ถูกเรียกกลับมาอีกครั้งในรอบสัปดาห์ลาสเวกัส โดยได้คัดเลือกให้เหลือเพียง 32 คน เป็นนักเต้นชาย 16 คน และ นักเต้นหญิง 16 คน และในที่สุด จะมีเพียง 20 คนเท่านั้นที่จะได้เข้ารอบจริงในรายการ
"กรรมการ": ไนเจล ลิธโกว์, แมรี่ เมอร์ฟี่ย์, อดัม แชงค์แมน
"กรรมการ": ไนเจล ลิธโกว์, แมรี่ เมอร์ฟี่ย์, ลิล ซี
"กรรมการ": ไนเจล ลิธโกว์, แมรี่ เมอร์ฟี่ย์, โทนี่ เบซิล
"กรรมการ": ไนเจล ลิธโกว์, แมรี่ เมอร์ฟี่ย์, มีอา ไมเคิลส์
"กรรมการ": ไนเจล ลิธโกว์, แมรี่ เมอร์ฟี่ย์, ไทซ์ ดิโอริโอ
"กรรมการ": ไนเจล ลิธโกว์, แมรี่ เมอร์ฟี่ย์, เด็บบี้ อัลเลน"กรรมการ": ไนเจล ลิธโกว์, แมรี่ เมอร์ฟี่ย์, มีอา ไมเคิลส์, เอลเลน เดอเจนเนอเรส
"กรรมการ": ไนเจล ลิธโกว์, แมรี่ เมอร์ฟี่ย์, ลิล ซี
"กรรมการ": ไนเจล ลิธโกว์, แมรี่ เมอร์ฟี่ย์, อดัม แชงค์แมน
เฮิสเดิน-โซลเดอร์
เฮิสเดิน-โซลเดอร์ () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 32,000 คน เกิดขึ้นจากการควบรวมเฮิสเดินและโซลเดอร์เข้าไว้ด้วยกันในวันที่ 1 มกราคม ค.ศ. 1977 ภายในพื้นที่ 5,323 เฮกตาร์ ติดต่อกับคลองอัลเบิร์ตและทางหลวงยุโรปสาย E314 ในอดีต เฮิสเดิน-โซลเดอร์มีเหมืองถ่านหิน ซึ่งทำให้มีแรงงานต่างชาติ เช่น ชาวสเปน อิตาลี และตุรกี เป็นจำนวนมาก และทำให้เกิดความหลากหลายทางวัฒนธรรมขึ้น
เฮิสเดิน-โซลเดอร์มีเมืองพี่น้องอยู่ทั้งหมด 5 เมือง ได้แก่
ดับเบิลยูดับเบิลยูอีเฟทัลโฟร์เวย์
ดับเบิลยูดับเบิลยูอี เฟทัลโฟร์เวย์ () เป็นรายการมวยปล้ำอาชีพเพย์-เพอร์-วิวของดับเบิลยูดับเบิลยูอี ประจำต้นเดือนมิถุนายน ที่ดำเนินการฉายตั้งแต่ปี ค.ศ. 2010 โดยจะเป็นแมทช์การปล้ำประเภทสี่เส้า ในปี ค.ศ. 2011 รายการนี้ได้ถูกยุบและเปลี่ยนรายการมาเป็น ดับเบิลยูดับเบิลยูอี แคปิเทล พูนิชเมนท์ ต่อมาในปี ค.ศ. 2012 ทางดับเบิลยูดับเบิลยูอี ได้ประกาศว่า ดับเบิลยูดับเบิลยูอี ไฟเทอร์โฟร์เวย์ จะกลับมาในศึกเพย์-เพอร์-วิว แทนดับเบิลยูดับเบิลยูอี แคปิเทล พูนิชเมนท์
ในศึกนี้จะมีแมทช์การปล้ำ 3 คู่ เพื่อชิงแชมป์กัน ไดแก่ WWE Championship ,World Heavyweight Championship และ WWE Divas Championship ในแมทช์การปล้ำสี่เส้าเท่านั้น
คาบสมุทรโอชิกะ
คาบสมุทรโอชิกะ (, หรืออ่านว่า "โอจิกะ") เป็นคาบสมุทรซึ่งยื่นออกไปทางตะวันออกเฉียงใต้สู่มหาสมุทรแปซิฟิกจากชายฝั่งจังหวัดมิยางิ ทางตะวันออกเฉียงเหนือของเกาะฮนชู ซึ่งเป็นเกาะหลักของประเทศญี่ปุ่น
คาบสมุทรดังกล่าวเป็นทางผ่านของนักท่องเที่ยวที่มักจะเดินทางไปยังเกาะศักดิ์สิทธิ์คิงกาซัง ซึ่งสามารถไปถึงได้โดยเรือเฟอร์รีที่แล่นระหว่างเมืองท่าล่าวาฬจากอายูกาวะในอิชิโนมากิ จังหวัดมิยางิ และจากโอนากาวะ
คาบสมุทรโอชิกะเป็นส่วนของเกาะฮนชูที่ใกล้กับจุดเหนือศูนย์แผ่นดินไหวของเหตุการณ์แผ่นดินไหวและคลื่นสึนามิในโทโฮกุ พ.ศ. 2554 มากที่สุด ซึ่งอยู่ห่างจากจุดดังกล่าวอย่างน้อย 72 กิโลเมตร โดยมีเพียงเกาะขนาดเล็กเท่านั้นที่อาจอยู่ใกล้จุดเหนือศูนย์แผ่นดินไหวมากกว่าไม่กี่กิโลเมตร รายงานเมื่อวันที่ 14 มีนาคม พบร่างผู้เสียชีวิตอย่างน้อย 1,000 คนเกยอยู่บนคาบสมุทร เหตุแผ่นดินไหวดังกล่าวได้เคลื่อนคาบสมุทรโอชิกะเข้าหาจุดเหนือศูนย์แผ่นดินไหว 5.3 เมตร และทำให้ความสูงลดลง 1.2 เมตร
ดับเบิลยูดับเบิลยูอี ทริบิวท์ทูเดอะทรูพ
ดับเบิลยูดับเบิลยูอี ทริบิวท์ทูเดอะทรูพ เป็นรายการโทรทัศน์พิเศษของสมาคมมวยปล้ำ เวิลด์เรสต์ลิงเอ็นเตอร์เทนเมนต์ (WWE) โดยออกอากาศทุกๆปี
ท่าอากาศยานนานาชาติซีอานเสียนหยาง
ท่าอากาศยานนานาชาติซีอานเสียนหยาง () เป็นท่าอากาศยานที่ให้บริการในเมืองซีอาน มณฑลส่านซี สาธารณรัฐประชาชนจีน มีพื้นที่รวมประมาณ 5 ตารางกิโลเมตร ซึ่งถือเป็นท่าอากาศยานที่มีขนาดใหญ่ที่สุดในภาคตะวันตกเฉียงเหนือของจีน และยังเป็นฐานการบินของสายการบินไชนานอร์ทเวสต์แอร์ไลน์ จนกระทั่งควบรวมกิจการกับสายการบินไชนาอีสเทิร์นแอร์ไลน์ ในปี 2002 ในปัจจุบัน ท่อากาศยานแห่งนี้สามารถเชื่อมต่อไปยัง 79 เมือง ทั้งในประเทศและต่างประเทศ
ในปี 2009 ท่าอากาศยานแห่งนี้ได้รองรับผู้โดยสารทั้งสิ้น 15,294,948 คน
ก่อนที่ท่าอากาศยานนานาชาติซีอานเสียนหยางจะก่อสร้าง ท่อากาศยานของเมืองซีอาน คือ ท่าอากาศยานซีอานซีกวน แต่ในปี ค.ศ.1984 สภาแห่งรัฐ และคณะักรรมการกลางการทหารแห่งสาธารณรัฐประชาชนจีน ได้เสนอให้มีการก่อสร้างท่าอากาศยานขนาดใหญ่ขึ้นบริเวณพื้นที่ลานบินเสียนหยาง ซึ่งการก่อสร้างระยะแรกได้เริ่มขึ้นในเดือนสิงหาคม ปี ค.ศ.1987 แล้วเสร็จและเริ่มเปิดให้บริการได้เมื่อวันที่ 1 กันยายน ค.ศ.1991 และในวันเดียวกัน ท่าอากาศยานซีอานซีกวน ได้ปิดให้บริการ
ต่อมา การก่อสร้างระยะที่สองได้เริ่มขึ้นอีกเมื่อเดือนสิงหาคม ปี ค.ศ.2000 แล้่วเสร็จและเปิดให้บริการเมื่อวันที่ 16 กันยายน ค.ศ.2003
ท่าอากาศยานนานาชาติซีอานเสียนหยาง ห่างไปทางทิศตะวันตกเฉียงเหนือของตัวเมืองซีอาน 47 กิโลเมตร และอยู่ห่างจากตัวเมืองเสียนหยาง ไปทางเหนือ 13 กิโลเมตร มีรถแท็กซี่ให้บริการระหว่างท่าอากาศยานและตัวเมืองซีอาน
Neisseria meningitidis
Neisseria meningitidis ("ไนซีเรีย เมนิงไจไทดิส") เป็นแบคทีเรียกรัมลบรูปกลมอยู่เป็นคู่ อาศัยอยู่ได้ในหลายสภาวะ เป็นที่รู้จักในฐานะเป็นเชื้อก่อโรคเยื่อหุ้มสมองอักเสบและโรคติดเชื้อเมนิงโกคอคคัสหรือไข้กาฬหลังแอ่นอื่นๆ เช่น meningococcemia เชื้อนี้เป็นสาเหตุหลักของการเสียชีวิตและทุพพลภาพของเด็กและสตรีมีครรภ์ในประเทศอุตสาหกรรมและมีการระบาดในกะปิทวีปแอฟริกาและเอเชีย
ไวรัสเริม
เฮอร์ปีส์ซิมเพล็กซ์ไวรัส () ชนิดที่ 1 และ 2 (HSV-1 และ HSV-2) หรือฮิวแมนเฮอร์ปีส์ไวรัสชนิดที่ 1 และ 2 () เป็นไวรัสชนิดหนึ่งในแฟมิลี Herpesviridae ซึ่งทำให้เกิดการติดเชื้อในมนุษย์ ทั้ง HSV-1 และ HSV-2 เป็นเชื้อที่ติดต่อได้และพบได้ทั่วไป สามารถติดต่อได้เมื่อมีการเพิ่มจำนวนในผู้ติดเชื้อทำให้มีการผลิตตัวไวรัสออกมา
อาการของการติดเชื้อ HSV คือทำให้มีตุ่มน้ำใสบนผิวหนังหรือเยื่อเมือกในปาก ริมฝีปาก และอวัยวะเพศ
แม่น้ำเนริส
แม่น้ำเนริส (Neris) เป็นแม่น้ำระหว่างประเทศโปแลนด์กับประเทศลิทัวเนีย มีความยาว 510 กม. มีต้นแม่น้ำอยู่บนเส้นเขตแดนด้านตะวันออกของประเทศโปแลนด์ ไหลไปทางตะวันตก โดยไหลลงแม่น้ำเมนันที่เมืองเคานัส ประเทศลิทัวเนีย
แม่น้ำตีเอเต
แม่น้ำตีเอเต () เป็นแม่น้ำในรัฐเซาเปาลู ประเทศบราซิล มีความยาว 804 กิโลเมตร มีต้นน้ำอยู่ในทิวเขาใกล้ชายฝั่งมหาสมุทรแอตแลนติก ไหลไปทางตะวันตกเฉียงเหนือผ่านตอนกลางของรัฐ ไหลลงแม่น้ำปารานา แม่น้ำสายนี้ไหลผ่านเมืองเซาเปาลู
กุลชนาถ จารุวดีรัตนา
กุลชนาถ จารุวดีรัตนา () เกิดเมื่อ 15 พฤษภาคม พ.ศ. 2530 นักร้องและพิธีกร ชาวไทย
กุลชนาถ จารุวดีรัตนา () หรือ ดรีม () เกิดเมื่อวันศุกร์ที่ 15 พฤษภาคม พ.ศ. 2530 ราศีพฤษภ นักร้องและนักแสดง เชื้อชาติไทย สัญชาติไทย ส่วนสูง 167 เซนติเมตร น้ำหนัก 47 กิโลกรัม ภายหลังได้เปลี่ยน ชื่อ-สกุลจาก กุลชนาถ จารุวดีรัตนา () เป็น กุญชนาถ อริญญะชโญ ()
กุญชนาถ อริญญะชโญ จบการศึกษาชั้นมัธยมศึกษาตอนต้น จากโรงเรียนศรีวิกรม์ จากนั้นได้เข้าศึกษาต่อในระดับชั้นมัธยมศึกษาตอนปลาย ที่โรงเรียนคริสต์ธรรมศึกษา (English Program) และสำเร็จการศึกษาในระดับปริญญาตรี จากคณะการแพทย์แผนตะวันออก มหาวิทยาลัยรังสิต สำเร็จการศึกษาในระดับปริญญาโท คณะการแพทย์ ในประเทศฟิลิปปินส์
กุญชนาถ อริญญะชโญ เข้าวงการครั้งแรกกับผลงาน มิวสิกวีดีโอ เจ็บแปลบ ของศิลปินใจแอนท์ สังกัดค่ายอาร์เอส (พ.ศ. 2541) และพิธีรายการรายการ ทีนโซน ทางช่องทรูวิชั่นส์ ต่อมามีผลงานด้าน โฆษณาตามอีกหลายชิ้น อาทิเช่น โฆษณา ยูโร่ คัสตาร์ดเค้ก, โฆษณาลูกอมโอเล่, โฆษณาครีมอาบน้ำโชกุบุสซึ โมโนกาตาริ, โฆษณา ขนมกูลิโกะ, โฆษณา นมเปรี้ยวดัชมิลล์ เป็นต้น และใน พ.ศ. 2546 กุญชนาถ อริญญะชโญ ได้เข้ามาเป็นพิธีกรรายการเด็กแบบเต็มตัว กับรายการ ทรู สปาร์ค (True Spark) ทางทรูวิชั่นส์
ต่อมาใน พ.ศ. 2547 กุญชนาถ อริญญะชโญ ได้เป็นพิธีภาคสนาม รายการผู้หญิงถึงผู้หญิง ทางสถานีวิทยุโทรทัศน์ไทยทีวีสีช่อง 3 และออกอัลบั้มร่วมกับ แมนดี้ - ชลัสยา อังคสุวรรณศิริ และ ปาล์ม - ภัทรสุดา ลิมป์สุริยพร ในอัลบั้ม When we want to be..Project สังกัดค่ายจีเอ็มเอ็มแกรมมี่
ใน พ.ศ. 2549 กุญชนาถ อริญญะชโญ ได้มีผลงานพิธีกรรายการ จีสแควร์ (Gsquare) ทางทรูวิชั่นส์ และถ่ายโฆษณาให้กับเว็บไซต์ ทรูไลฟ์ และใน พ.ศ. 2554 กุญชนาถ อริญญะชโญ ได้รับคัดเลือกจากโครงการ บาร์บี้ และทรูสปาร์ค เสนอ บาร์บี้ ไอแคน บี (Barbie & TrueSparkPresent Barbie I can be) ใต้คอนเซ็ปต์ เมื่อหนูโตขึ้น…หนูอยากเป็นอะไร (When I grown up, I can be anything) ทำให้ กุญชนาถ อริญญะชโญ ได้เป็นตัวแทนในสาขาอาชีพพิธีกร หรือผู้ประกาศข่าวของโครงการ
กุญชนาถ อริญญะชโญ มีลักษณะเด่นเป็นที่น่าจดจำคือ มีผมที่ยาวมาก เธอเคยบอกว่า ผมเธอมีความยาวถึง 113 ซม. ซึ่งตอนนี้ตัดผมสั้นแล้ว
หลวงพ่อฟู อติภทฺโท
หลวงพ่อฟู ท่านมีนามเดิมว่า “ฟู” นามสกุล “ดวงดารา” เกิดเมื่อวันที่ 3 ธันวาคม พ.ศ. 2465 ตรงกับวันอาทิตย์ ขึ้น 15 ค่ำ เดือนอ้าย ปีจอ ณ บ้านบางสมัคร โยมบิดา มารดา ชื่อ “นายนุ่ม-นางเปี่ยม ดวงดารา”
ด้วยความที่มีจิตใจเลื่อมใสในพระพุทธศาสนา ดังนั้นเมื่ออายุครบ 20 ปีบริบูรณ์ท่านจึงได้อุปสมบทเป็นพระภิกษุสงฆ์เมื่อวันพฤหัสบดีที่ 1 พฤษภาคม พ.ศ. 2485 ณ วัดบางสมัคร
โดยมี “พระครูพิบูลย์คณารักษ์” (หลวงพ่อดิ่ง) วัดบางวัวเป็นพระอุปัชฌาย์ “พระครูธรรมกิจนุรักษ์” (หลวงพ่อชื้อ) วัดทองนพคุณ เขตคลองสาน กรุงเทพฯ เป็นพระกรรมวาจาจารย์ “พระครูเมธีธรรมโฆสิต” (หลวงพ่อจอม) อดีตเจ้าอาวาสวัดบางสมัคร เป็นพระอนุสาวนาจารย์ โดยหลวงพ่อฟูท่านได้รับฉายาว่า “อติภทโท” และรูปร่างของท่านจะค่อนข้างเล็ก
หลวงพ่อฟู เป็นพระที่มีจิตใจเมตตา แต่ความเมตตาของท่านมีมาก เพราะระหว่างที่พวกเรานั่งสนทนากับท่าน พบว่าการจราจรในกุฏิของท่านค่อนข้างหนาแน่น บางคนก็มาติดต่อเรื่องบวช บางคนก็มาขอความช่วยเหลือ บางคนก็มาขอฤกษ์ ฯลฯ ซึ่งศาสนิกชนทั้งหลายต่างไม่เห็นหลวงพ่อปฏิเสธคำขอเลย มีแต่จะครองปัญหาและแนะนำวิธีแก้ไขหรือไม่ก็สงเคราะห์กันไปตามความเหมาะสม
เจสสิก้า ชอร์
เจสสิก้า คาเรน ชอร์ (อังกฤษ: Jessica Karen Szohr) เกิดเมื่อวันที่ 31 มีนาคม ค.ศ. 1985 เป็นนักแสดงชาวอเมริกัน เป็นที่รู้จักในบทบาท วาเนสซ่า เอบรัมส์ ในซีรีส์ แสบใสไฮโซ ทางช่อง The CW
= ผลงาน =
ลีลาวดี วัชโรบล
ดร.ลีลาวดี วัชโรบล (ชื่อเล่น: ลี) อดีตสมาชิกสภาผู้แทนราษฎร กรุงเทพมหานคร สังกัดพรรคเพื่อไทย อดีตรองนางสาวไทยและอดีตนักแสดง
= ประวัติ =
ลีลาวดี วัชโรบล เกิดเมื่อวันที่ 23 มกราคม พ.ศ. 2510 ที่แขวงลาดยาว เขตจตุจักร กรุงเทพมหานคร เป็นบุตรสาวของ พลอากาศตรี ตะนัย และนางจินตนา วัชโรบล และมีศักดิ์เป็นหลานสาวของ ศ.ดร.คลุ้ม วัชโรบล อดีตนักวิทยาศาสตร์ชาวไทยที่มีชื่อเสียง
จบการศึกษาระดับประถมศึกษาและมัธยมศึกษาจากโรงเรียนจิตรลดา ปริญญาตรี คณะศึกษาศาสตร์ มหาวิทยาลัยศรีนครินทรวิโรฒ ปริญญาโท คณะนิเทศศาสตร์ มหาวิทยาลัยธุรกิจบัณฑิตย์ และปริญญาเอก ภาควิชาเทคโนโลยีและสื่อสารการศึกษา คณะครุศาสตร์ จุฬาลงกรณ์มหาวิทยาลัย
ปี พ.ศ. 2559 กรมสอบสวนคดีพิเศษได้ออกหมายจับข้อหาขัดขวางเจ้าพนักงานในการปฏิบัติหน้าที่ และ ปี พ.ศ. 2560 ตำรวจกองปราบปรามได้แจ้งข้อหา กระทำผิดตามประมวลกฎหมายอาญามาตรา 116
= ชีวิตส่วนตัว =
ยังคงเป็นโสด และเป็นผู้ปฏิบัติธรรมโดยมีความศรัทธาต่อวัดพระธรรมกายอย่างเหนียวแน่น
= การทำงาน =
= ผลงานเพลง =
ร่วมกับศิลปินอื่น ๆ ในค่ายนิธิทัศน์ โปรโมชั่น
และมีผลงานเพลงกับทางค่ายด้วย 5 ชุด ชุดละ 1 เพลง ดังต่อไปนี้ คือ 
"ชุด พบดาว (พ.ศ. 2527) เพลง "รักใต้ร่มไทร"
โดยร้องคู่กับ โป้ง - ทรรศิน บุญแต่ง
และร้องเพลงคู่กันมาตลอด ที่มีผลงานเพลงร้องคู่ คือ ตั้งแต่ ชุด "พบดาว" จนถึง "18 กะรัต ชุดที่ 3" และแสดงภาพยนตร์คู่กัน เรื่อง 18 กะรัต
"18 กะรัต ชุดที่ 1 (พ.ศ. 2527) เพลง "ชื่นชมสมรัก" (โป้ง & ลี)
"18 กะรัต ชุดที่ 2 (พ.ศ. 2528) เพลง "ชมไพรในฝัน" (โป้ง & ลี)
"18 กะรัต ชุดที่ 3 (พ.ศ. 2529) เพลง "อย่าโกรธกันเลย" (โป้ง & ลี)
"18 กะรัต ชุดพิเศษ (พ.ศ. 2530) เพลง "โลกสวยด้วยยิ้ม" (ร้องเดี่ยว)
= วงการบันเทิง =
= การแสดง =
จากนั้นได้เข้าสู่วงการบันเทิงด้วยการแสดงเป็นนางเอก ได้แสดงในภาพยนตร์และละครโทรทัศน์หลายเรื่อง อาทิ "นายร้อยสอยดาว" เมื่อปี พ.ศ. 2529 คู่กับ อธิป ทองจินดา, รักกันเล่นๆ (ไม่เห็นเป็นไร) ในปีเดียวกัน คู่กับ สรายุทธ คณานุรักษ์, "ปืนเถื่อน" ในปีเดียวกัน คู่กับ สรพงษ์ ชาตรี, ไฟซ่อนเชื้อ ในปี พ.ศ. 2530, "กองร้อยสบาย สบาย" ในปี พ.ศ. 2532 คู่กับ รอน บรรจงสร้าง ก่อนที่จะมีบทบาทการแสดงครั้งสุดท้ายคือ ละครโทรทัศน์ทางช่อง 7 เรื่อง "มิตร ชัยบัญชา มายาชีวิต" ออกอากาศปี พ.ศ. 2548
= ผลงานละครโทรทัศน์ == วงการการเมือง =
ในการเลือกตั้ง พ.ศ. 2554 ได้ลงสมัครรับเลือกตั้ง ส.ส. ในพื้นที่กรุงเทพมหานคร และได้รับเลือกตั้งในครั้งนี้ด้วย
= เครื่องราชอิสริยาภรณ์ == อ้างอิง =
:ค่ายเพลง นิธิทัศน์ โปรโมชั่น
:รายชื่อเพลงในอัลบั้ม พบดาว
:รายชื่อเพลงในอัลบั้ม ของ 18 กะรัต
:ภาพยนตร์เรื่อง 18 กะรัต
แบลร์ วอลดอร์ฟ
แบลร์ วอลดอร์ฟ เป็นตัวละครหลักของซีรีส์ที่สร้างขึ้นมาจากนวนิยายชื่อดังจากหนังสือชุด Gossip Girl ที่ถูกแต่งขึ้นโดย Cecily von Ziegesar โดยผู้มารับบทเป็น แบลร์ วอลดอร์ฟในซีรีส์ทีวีชุดคือ ลีห์ตัน มีสเตอร์ นักแสดงชาวอเมริกัน
=ฤดูกาลที่1 =
=ฤดูกาลที่ 2=
=ฤดูกาลที่ 3=
=ฤดูกาลที่ 4=
เดอะบราเทอส์ออฟเดสตรักชัน
เดอะบราเทอส์ออฟเดสตรักชัน (Brothers of Destruction) เป็นกลุ่มนักมวยปล้ำของWWEประกอบด้วยดิอันเดอร์เทเกอร์และเคน
ในรอว์ ตอนที่ 1000 (23 กรกฎาคม 2012) เคนเปิดตัวออกมาปล้ำ แต่จินเดอร์ มาฮาลออกมาขัดจังหวะพร้อมเหล่าจ็อบเบอร์จะขึ้นไปรุมเคน แต่เสียงระฆังดังขึ้น อันเดอร์เทเกอร์ออกมาช่วยกันกับ เคน ถล่มบรรดานักมวยปล้ำ 6 คน จนหมด
พอล แบเรอร์ อดีตผู้จัดการของอันเดอร์เทเกอร์ ได้เสียชีวิตลงในรอว์ วันที่ 11 มีนาคม 2013 ได้มีการทำพิธีไว้อาลัยให้กับแบเรอร์ อันเดอร์เทเกอร์ออกมาไว้อาลัยกับกระปุกสถิตย์วิญญาณที่ตั้งอยู่กลางเวที แต่แล้ว ซีเอ็ม พังก์ ก็ออกมารบกวน พังก์บอกว่าอยากจะออกมาแสดงความเสียใจกับความสูญเสียของอันเดอร์เทเกอร์ ซึ่งจะเสียสถิติในเรสเซิลเมเนีย กลายเป็น 20-1 เคนออกมาและจะจับพังก์โช๊คสแลมลงไปที่พื้นด้านล่าง แต่พังก์ดิ้นหลุดและหนีไปได้ ในคืนเดียวกัน เคนได้เจอกับพังก์ ช่วงท้ายแมตช์เสียงระฆังของอันเดอร์เทเกอร์ดังขึ้น ทำให้พังก์เสียสมาธิ แล้วก็โดนเคนโช๊คสแลมกดนับ 3 ไป หลังแมตช์ อันเดอร์เทเกอร์ออกมา แต่พังก์เอากระปุกวิญญาณมาทุบหัวเคนจากด้านหลัง ก่อนจะเอากระปุกหนีไปพร้อมกับทำท่าล้อเลียนอันเดอร์เทเกอร์ ในเรสเซิลเมเนีย อันเดอร์เทเกอร์ก็เอาชนะพังก์มาได้สำเร็จ และเพิ่มสถิตเป็น 21-0
ในรอว์ 8 เมษายน 2013 อันเดอร์เทเกอร์ออกมาที่เวทีและขออุทิศชัยชนะให้กับพอล แบเรอร์ หลังจากชนะซีเอ็ม พังก์ในเรสเซิลเมเนีย แต่เดอะชีลด์ออกมารุมล้อมอันเดอร์เทเกอร์ แต่เคนกับแดเนียล ไบรอันออกมาช่วยอันเดอร์เทเกอร์ ทำให้เดอะชีลด์หนีไป ในรอว์ 8 เมษายน 2013 อันเดอร์เทเกอร์ได้จับคู่กับเคน และไบรอัน เจอกับเดอะชีลด์ สุดท้ายเดอะชีลด์ก็เอาชนะไป
ในเฮลอินเอเซล (2015) อันเดอร์เทเกอร์เจอกับบร็อก เลสเนอร์เป็นครั้งสุดท้ายในเฮลล์อินเอเซลล์ แมทช์ แต่ก็แพ้ให้เลสเนอร์ในที่สุด หลังแมตช์ ได้ถูกเดอะไวแอ็ตต์แฟมิลีมารุมทำร้ายและลักพาตัวไป ในรอว์คืนต่อมา 26 ตุลาคม เคนได้เริ่มเปิดศึกกับไวแอ็ตต์แฟมิลีแต่ถูกไวแอ็ตต์แฟมิลีลอบทำร้ายและลักพาตัวไปอีกคน ในรอว์ 9 พฤศจิกายน 2015 เดอะบราเทอส์ออฟเดสตรักชัน(เทเกอร์และเคน) ได้กลับมารวมทีมกันอีกครั้ง โดยมาจัดการไวแอ็ตต์แฟมิลี ในเซอร์ไวเวอร์ซีรีส์ (2015) เดอะบราเทอส์ออฟเดสตรักชัน เอาชนะไวแอ็ตต์แฟมิลีไปได้
วันที่ 15 พฤศจิกายน 2016 ระหว่างที่อันเดอร์เทเกอร์กำลังเด็นเดินออกจากเวทีใน SmackDown จากนั้นเคนก็ได้ปรากฏตัวขึ้นมา และแสดงสัญลักษณ์ทีมโดยการชูแขนขวาขึ้นมา และก็ได้ถือว่าเป็นการพบกันอีกครั้งระหว่างสองพี่น้อง เคนและอันเดอร์เทเกอร์ The Brothers of Destruction won title during The Invasion and also held the WWF Tag Team Championship at the same time, thus briefly unifying the two championships, however they defended and lost each title on separate occasions.
โลมเมิล
โลมเมิล () เป็นเมืองและเทศบาลที่ตั้งอยู่ทางตะวันตกเฉียงเหนือของมณฑลลิมเบิร์กในประเทศเบลเยียม มีประชากรประมาณ 33,000 คน อยู่ในพื้นที่ลุ่มแม่น้ำสเกลต์และแม่น้ำเมิซ และมีการพบว่าทรายสีขาวในลึตโลมเมิล (ซึ่งเป็น 1 ใน 10 เขตย่อยของโลมเมิล) มีคุณภาพสูงตั้งแต่ปี ค.ศ. 1891 จึงได้มีการสกัดและใช้สำหรับการผลิตแก้วและคริสตัลเพื่อค้าขายในประเทศและส่งออก
รายชื่อโรงเรียนในจังหวัดบึงกาฬ
ต่อไปนี้เป็นรายชื่อโรงเรียนในจังหวัดบึงกาฬ
เฟอร์มิออน
เฟอร์มิออน ในฟิสิกส์อนุภาคหมายถึงอนุภาคประเภทหนึ่งที่เป็นไปตามการกระจายตัวแบบแฟร์มี-ดิแรก เฟอร์มิออนจะมีเลขสปินเป็นจำนวนครึ่งเท่า และเฟอร์มิออนสองตัวจะมีสถานะเชิงควอนตัมเดียวกันไม่ได้ตามกฎการกีดกันของเพาลี
เฟอร์มิออนมีความหมายตรงข้ามกับโบซอน โบซอนจะมีเลขสปินเป็นจำนวนเต็มเท่า และโบซอนมากกว่าสองตัวสามารถมีสถานะเชิงควอนตัมเดียวกันได้ เฟอร์มิออนสามารถเป็นได้ทั้งอนุภาคมูลฐาน เช่นอิเล็กตรอน หรือเป็นอนุภาคประกอบ เช่นโปรตอน เฟอร์มิออนที่เป็นอนุภาคมูลฐานในแบบจำลองมาตรฐาน มีทั้งหมด 24 ตัวแบ่งเป็น ควาร์ก 6 ตัวและเลปตอน 6 ตัว รวมกับปฏิยานุภาคของมันเป็น 24 ตัว เฟอร์มิออนประกอบเช่น โปรตอน นิวตรอน เป็นองค์ประกอบสำคัญในอะตอมของสสาร ต่างจากโบซอนที่มักเป็นพาหะของแรง แต่เฟอร์มิออนอันตรกิริยาแบบอ่อน (Weakly interacting fermion) สามารถมีพฤติกรรมแบบโบซอนภายใต้เงื่อนไขพิเศษ เช่นการสร้างตัวนำยิ่งยวด
คำว่า เฟอร์มิออน มาจากชื่อนักฟิสิกส์อนุภาค เอนรีโก แฟร์มี
นิยามของเฟอร์มิออนที่แท้จริงคืออนุภาคที่กระจายตัวแบบแฟร์มี-ดิแรก แต่เฟอร์มิออนที่รู้จักในปัจจุบันจะมีเลขสปินเป็นจำนวนครึ่งเท่า กล่าวคือเมื่อสลับสปินของเฟอร์มิออน ฟังก์ชันคลื่นของเฟอร์มิออนจะกลับเครื่องหมายด้วย พฤติกรรมฟังก์ชันคลื่นแบบปฏิสมมาตรนี้ทำให้เฟอร์มิออนเป็นไปตามกฎการกีดกันของเพาลี กล่าวคือ เฟอร์มิออนสองตัวจะมีสถานะเชิงควอนตัมเดียวกันในเวลาเดียวกันไม่ได้ ทำให้เฟอร์มิออนมีลักษณะแข็งเกร็ง และคงทน ด้วยคุณสมบัติดังกล่าว เฟอร์มิออนจึงเป็นองค์ประกอบสำคัญของสสาร 
เพราะทำให้อะตอมอยู่ตัวและมีความแตกต่างจากอะตอมอื่น และกฎการกีดกันของเพาลีก็ยังเป็นปัจจัยสำคัญในการกำหนดค่ามอดูลัสของยังซึ่งแสดงความยืดหยุ่นของสสารนั้นๆ
อนุภาคมูลฐานทั้งหมดที่สังเกตได้ในปัจจุบันมีอยู่สองประเภทเท่านั้นคือเฟอร์มิออนและโบซอน โดยเฟอร์มิออนมูลฐานแบ่งเป็นสองประเภทคือควาร์กและเลปตอนในเฟอร์มิออนที่รู้จักในปัจจุบัน เฉพาะเฟอร์มิออนที่ถนัดซ้ายเท่านั้นที่จะมีอันตรกิริยาแบบอ่อน กล่าวอีกนัยหนึ่งเฉพาะเฟอร์มิออนถนัดซ้ายและแอนติเฟอร์มิออนถนัดขวาเท่านั้นที่จะมีอันตรกิริยาต่อW โบซอน
Harrison's Principles of Internal Medicine
Harrison's Principles of Internal Medicine เป็นหนังสือตำราอายุรศาสตร์ของสหรัฐอเมริกา จัดพิมพ์ครั้งแรก ค.ศ. 1950 ปัจจุบันเรียบเรียงใหม่มาแล้ว 17 ครั้ง (ตีพิมพ์เมื่อกุมภาพันธ์ 2008 โดยสำนักพิมพ์ McGraw-Hill)
ชื่อหนังสือเล่มนี้ได้มาจาก Tinsley R. Harrison จากเบอร์มิงแฮม รัฐแอละแบมา ซึ่งเป็นหัวหน้าบรรณาธิการของหนังสือฉบับเรียบเรียงครั้งที่ 1-5 และเป็นผู้วางรากฐานของรูปแบบตำราซึ่งให้ความสำคัญกับความเข้าใจในพยาธิสรีรวิทยาเพื่อนำไปสู่เวชศาสตร์คลินิก
อาหารม้ง
อาหารม้งเป็นอาหารของชาวม้งที่พบส่วนใหญ่ในเอเชียตะวันออกเฉียงใต้ จีนตอนใต้ และชุมชนม้งอเมริกันในประเทศสหรัฐอเมริกา เป็นอาหารที่มีเอกลักษณ์ แต่ได้รับอิทธิพลจากอาหารลาว อาหารไทย อาหารเวียดนามและอาหารจีน อาหารม้งแตกต่างกันไปบ้างตามภูมิภาค
อาหารหลักของม้งคือข้าว กินกับผัก พริกและเนื้อสัตว์ต้มหรือทอดใช้เครื่องเทศและสมุนไพรหลายชนิดรวมทั้งพริกไทย ตะไคร้ ผักชี กระเทียม หัวหอม สะระแหน่และขิง มีการใช้น้ำปลา น้ำมันหอย ซีอิ้ว และซอสต่างๆอย่างแพร่หลาย
ชาวม้งมักจะกินอาหารวันละสามมื้อและมักจะไม่นิยมรับประทานอาหารว่างระหว่างมื้ออาหาร แต่ละมื้อประกอบด้วยข้าวและผัก และเนื้อสัตว์จำนวนน้อย เนื้อสัตว์และผักมักจะผัด นึ่งหรือต้ม พริก (ภาษาม้ง:kua txob) นิยมใช้ปรุงรสอาหารทุกมื้อ ชนิดของอาหารที่เตรียมไว้สำหรับแต่ละมื้อไม่แตกต่างกัน นิยมนั่งล้อมวงกินเป็นสำรับ
เนื่องจากภาษาม้งไม่มีการเขียนจนถึงราว พ.ศ. 2493 วัฒนธรรมการกินอาหารของชาวม้งจึงไม่มีการบันทึกเป็นลายลักษณ์อักษรก่อนหน้านั้น ตำราอาหารม้งเพิ่งมีขึ้นภายหลัง เช่น ตำราอาหารของชาวม้งในสหรัฐ
ปัลเมย์ราดัสมีซอยส์
ปัลเมย์ราดัสมีซอยส์ () เป็นเมืองในรัฐรีอูกรันดีดูซูล ประเทศบราซิล ตั้งอยู่ทางตอนใต้ของประเทศ อยู่ห่างจากเมืองโปร์ตูอาเลเกรไปทางทิศตะวันตกเฉียงเหนือ 306 กิโลเมตร
มยี่นจาน
มยี่นจาน () เป็นเมืองท่าริมฝั่งแม่น้ำในเขตมัณฑะเลย์ ทางตอนกลางของประเทศพม่า ตั้งอยู่ริมฝั่งซ้ายของแม่น้ำอิรวดีบริเวณที่แม่น้ำชี่น-ดวี่นไหลมาบรรจบ ห่างจากเมืองมัณฑะเลย์ไปทางทิศตะวันตกเฉียงใต้ 99 กิโลเมตร
มันนีอินเดอะแบงก์ (2010)
มันนี่อินเดอะแบงค์ 2010 () เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 18 กรกฎาคม ค.ศ. 2010 ณ Sprint Center เมือง Kansas City, Missouri โดยแสดงนักมวยปล้ำจาก Raw และ SmackDown
เอดจ์และคริสเตียน
เอดจ์และคริสเตียน (Edge and Christian) เป็นทีมนักมวยปล้ำสังกัดเวิลด์เรสต์ลิงเอ็นเตอร์เทนเมนต์ (WWE) เปิดตัวครั้งแรกในปี 1998
ในอิลิมิเนชั่น แชมเบอร์ (2011) คริสเตียนได้มาปรากฏตัวหลังจากที่เอดจ์ แชมป์โลกเฮฟวี่เวทตอนนั้นโดนอัลเบร์โต เดล รีโอลอบทำร้าย คริสเตียนวิ่งออกมาและใส่ท่าไม้ตายคิลสวิตช์เล่นงานเดล รีโอ ในสแมคดาวน์ต่อมา เอดจ์ได้จับคู่กับคริสเตียนเอาชนะเดล รีโอและโบรดัส เคลย์ไปได้สำเร็จ ในเรสเซิลเมเนีย ครั้งที่ 27 เอดจ์ต้องป้องกันแชมป์โลกเฮฟวี่เวทกับเดล รีโอ โดยมีคริสเตียนยืนอยู่ข้างเวที สุดท้ายเอดจ์ก็ป้องกันแชมป์ได้สำเร็จ ในรอว์ (11 เมษายน 2011) เอดจ์ได้ประกาศเลิกปล้ำในฐานะแชมป์โลกเฮฟวี่เวท เพราะมีอาการบาดเจ็บที่คอและแขนจึงต้องสละเข็มขัดแชมป์
นิวเวิลด์ออร์เดอร์ (มวยปล้ำอาชีพ)
นิว เวิลด์ ออร์เดอร์ เป็นกลุ่มนักมวยปล้ำ ที่ออกโรงเมื่อวันที่ 7 กรกฎาคม ค.ศ. 1996
หลังจากที่เขาเสียแชมป์โลกไป เขาก็ย้ายมาอยู่สมาคม WCW อย่างรวดเร็วในปี 1994 และ โฮแกน ก็สามารถคว้า แชมป์โลก WCW ไปครอง ในศึก Bash At The Beach 1996 ได้ก่อตั้ง nWo ที่มี Dennis Rodman, Kevin Nash และ Scott Hall จากนั้นก็แยกกลุ่มเป็น 2 สาขา คือ nWo แดง-ดำ และ ขาว-ดำ ซึ่ง ขาว-ดำ ก็มี Hulk Hogan, Scott Norton, Brian Adam, Vincent, Scott Steiner, Bagwell และ Giant ส่วน แดง-ดำ ก็มี Kevin Nash, Scott Hall, Sting และ Lex Luger ระหว่างนั้น นักมวยปล้ำบางคนก็มีปัญหากันเองในกลุ่ม จากนั้นก็แยกทีมกันหมด กลายเป็น nWo เหมือนเดิม โฮแกน ก็เริ่มมีคนเชียร์มากขึ้น ช่วงนั้น Lex Luger ก็กลับมาที่ WCW หลังจากพักไปนานเกือบ 2 ปี เพราะบาดเจ็บหลังจากเสียแชมป์ให้กับ โฮแกน ในศึก HogWild 1997 โฮแกน นั้น ก็ได้มีโอกาสปล้ำกับ สติง ในศึก Fall Brawl 1999 และ สติง ได้ร่วมมือกับ Lex Luger เพื่อนเก่าของเขาและหักหลัง โฮแกน โดยเอาไม้เบสบอลตีใส่ โฮแกน และแพ้ด้วยท่า Scorpion Death Lock ไปในที่สุด
ในเวลานั้นปี 2002 วินซ์ แม็กแมน ก็ได้เรียก โฮแกน กลับมาพร้อมกับ เควิน แนช และ สก็อตต์ ฮอลล์ ในนามของ "nWo" และไปเล่นงานทั้ง เดอะ ร็อก และ สโตน โคลด์ สตีฟ ออสติน และ โฮแกน ก็ขอท้าเจอกับ เดอะ ร็อก ส่วน สก็อตต์ ฮอลล์ ก็ขอท้าเจอ สตีฟ ออสติน ในศึก เรสเซิลเมเนีย ครั้งที่ 18 และ โฮแกน ก็เป็นฝ่ายพ่ายแพ้ให้กับ เดอะ ร็อก และกลับมาเป็น โฮแกน คนเดิมอีกครั้ง ส่วน ชอว์น ไมเคิลส์ ซึ่งกลับสู่สังเวียนมวยปล้ำอีกครั้ง หลังจากอาการบาดเจ็บที่หลังเป็นเวลา 5 ปี (ตั้งแต่ปี 1997-2002) ในนามกลุ่ม "nWo" ซึ่งในขณะนั้นมีสมาชิกได้แก่ เควิน แนช, สก็อตต์ ฮอลล์, เอ็กซ์-แพค, บูเกอร์ ที, บิ๊กโชว์ แต่กลับมาได้ไม่นาน กลุ่ม "nWo" ก็ได้สลายไป
ในวันที่ 4 มกราคม 2010 nWo ได้กับมาอีกครั้งในสมาคม ทีเอ็นเอ (TNA) ในรายการ TNA impact! คืนนั้นเป็นตอนพิเศษ 3 ชั่วโมงเต็ม
โรคปลอกประสาทเสื่อมแข็ง
โรคมัลติเพิล สเกลอโรซิส () เป็นโรคซึ่งทำให้มีการทำลายปลอกไมอีลินซึ่งหุ้มใยประสาทของสมองและไขสันหลังเอาไว้ ทำให้ใยประสาทไม่มีปลอกไมอีลินหุ้ม เกิดเป็นเนื้อเยื่อแผลเป็น และมีอาการและอาการแสดงอื่นๆ ตามมา ส่วนใหญ่เริ่มมีอาการในวัยผู้ใหญ่ตอนต้น และมักพบในเพศหญิง มีความชุกอยู่ระหว่าง 2 - 150 ต่อ 100,000 ประชากร โดยพบครั้งแรกเมื่อ ค.ศ. 1868 โดยฌอง-มาร์ติน ชาร์โคต์
MS ส่งผลต่อการทำหน้าที่ส่งต่อข้อมูลระหว่างกันของเซลล์ประสาทในสมองและไขสันหลัง ปกติเซลล์ประสาทจะติดต่อกันโดยส่งสัญญาณไฟฟ้าที่เรียกว่าศักยะงานไปตามแกนประสาทซึ่งปกติจะถูกห่อหุ้มด้วยปลอกไมอีลิน ในผู้ป่วย MS นั้นระบบภูมิคุ้มกันของร่างกายจะทำลายไมอีลินไป เมื่อไม่มีไมอีลิน แกนประสาทจะไม่สามารถนำสัญญาณได้ดีเท่าเดิม ชื่อโรคมัลติเพิล สเกลอโรซิสนั้นหมายถึงแผลเป็นที่เกิดขึ้นในเนื้อขาวของสมองและไขสันหลัง ซึ่งปกติจะประกอบด้วยไมอีลินเป็นส่วนใหญ่ แม้ปัจจุบันกลไกของโรคนี้จะเป็นที่ทราบกันดี แต่สาเหตุที่แน่ชัดนั้นยังไม่เป็นที่ทราบ มีทฤษฎีว่าสาเหตุอาจมาจากพันธุกรรมหรือการติดเชื้อ นอกจากนี้ยังมีการค้นพบปัจจัยเสี่ยงจากสิ่งแวดล้อมหลายตัวที่อาจมีส่วนเกี่ยวข้องกับการเกิดโรค
ผู้ป่วยอาจมีอาการทางระบบประสาทได้แทบทุกรูปแบบ ส่วนใหญ่มักดำเนินไปจนทำให้เกิดความพิการทั้งทางร่างกายและการนึกคิด โรคนี้มีการดำเนินโรคหลายรูปแบบ คือแบบเป็นโรคกลับซึ่งมีอาการใหม่ๆ เพิ่มในช่วงที่มีอาการกำเริบแต่ละครั้ง หรือแบบลุกลามซึ่งค่อยๆ มีอาการเพิ่มขึ้นไปเรื่อยๆ ระหว่างการกำเริบแต่ละครั้งผู้ป่วยอาจไม่มีอาการใดๆ แต่เมื่อโรคเป็นมากขึ้นมักเริ่มมีความบกพร่องของระบบประสาทที่เป็นถาวร
ปัจจุบัน MS ยังไม่มีวิธีรักษาให้หาย วิธีรักษาในปัจจุบันมุ่งไปที่การช่วยให้ผู้ป่วยกลับมาทำงานได้ตามปกติหลังการกำเริบ การป้องกันการกำเริบ และการป้องกันความพิการ ยาที่ใช้รักษา MS มักมีผลข้างเคียงมากจนผู้ป่วยหลายคนไม่สามารถรับยาต่อเนื่องได้ จึงมีผู้ป่วยหลายคนพยายามใช้การรักษาทางเลือกซึ่งยังไม่มีหลักฐานทางวิทยาศาสตร์รองรับ พยากรณ์โรคนั้นทำนายได้ยาก ขึ้นอยู่กับชนิดย่อยของโรค ลักษณะโรคของผู้ป่วยแต่ละคน อาการแรกเริ่ม และระดับความพิการเมื่อโรคดำเนินไปมาก อายุขัยจะสั้นกว่าคนทั่วไปประมาณ 5-10 ปี
พยากรณ์โรคของผู้ป่วย MS แตกต่างกันไปขึ้นอยู่กับชนิดย่อยของโรคที่เป็น เพศ อายุ อาการแรกเริ่ม และระดับความพิการ อาการของโรคจะรุนแรงขึ้นในช่วงเวลาเป็นสิบปี โดยมีค่าเฉลี่ยของช่วงเวลาตั้งแต่เริ่มมีอาการจนกระทั่งเสียชีวิตอยู่ที่ 30 ปี
ปัจจัยที่สัมพันธ์กับการมีการดำเนินโรคที่ดีได้แก่ เพศหญิง ชนิดย่อยแบบกลับเป็นซ้ำสลับหาย การมีอาการแรกเริ่มเป็นเส้นประสาทตาอักเสบหรืออาการทางระบบรับสัมผัส การมีอาการกำเริบน้อยครั้งในช่วงปีแรก และโดยเฉพาะการเริ่มเป็นโรคตั้งแต่อายุน้อย
อายุขัยของผู้ป่วย MS สั้นกว่าคนปกติประมาณ 5-10 ปี ผู้ป่วย 40% มีอายุได้ถึงวัย 70 ปี อย่างไรก็ดีสองในสามของผู้ป่วยเท่านั้นที่เสียชีวิตจากสาเหตุซึ่งเกี่ยวข้องกับ MS โดยตรง ในกลุ่มผู้ป่วย MS ที่ค่อนข้างมีสุขภาพดีนั้นการฆ่าตัวตายเป็นสาเหตุการเสียชีวิตที่สำคัญสาเหตุหนึ่ง ในขณะที่ในกลุ่มผู้ป่วยที่มีอาการมากนั้นมักมีความทุพพลภาพซึ่งเกี่ยวข้องกับการติดเชื้อและภาวะแทรกซ้อนอื่นๆ
ผู้ป่วยส่วนใหญ่จะมีอาการเป็นมากจนถึงขั้นเดินไม่ได้ก่อนจะเสียชีวิต แต่ผู้ป่วย 90% ก็สามารถเดินได้เป็นเวลา 10 ปี หลังเริ่มมีอาการ และ 75% สามารถเดินได้เป็นเวลา 15 ปีหลังเริ่มมีอาการ
แผ่นยูเรเชีย
แผ่นยูเรเชีย () คือแผ่นเปลือกโลกที่รองรับพื้นที่เกือบทั้งหมดของทวีปยูเรเชียแต่ไม่ได้รองรับประเทศอินเดีย อนุภูมิภาคอาหรับและพื้นที่ทางตะวันออกของเทือกเขาเชอร์สกีทางตะวันออกของไซบีเรีย นอกจากนี้ยังมีส่วนที่รองรับมหาสมุทรแอตแลนติกทางตอนเหนือไปจนถึงเทือกเขากลางสมุทรแอตแลนติกและเทือกเขาการ์กเกิลทางตอนเหนือและมีพื้นที่ประมาณ 67,800,000 ตารางกิโลเมตร
การปะทุของภูเขาไฟทั้งหมดในไอซ์แลนด์อย่างเช่นการปะทุของภูเขาไฟแอลเฟจในปี 1973 การปะทุของภูเขาไฟลาไคปี 1783 และการปะทุของเอยาฟยาตลาเยอคุตล์ พ.ศ. 2553ล้วนเกิดจากการแยกตัวออกจากกันของแผ่นอเมริกาเหนือกับแผ่นยูเรเชีย
ธรณีพลศาสตร์ของเอเชียกลางมักเป็นผลมาจากปฏิสัมพันธ์ระหว่างแผ่นยูเรเชียและแผ่นอินเดีย
แผ่นอเมริกาเหนือ
แผ่นอเมริกาเหนือ () คือแผ่นเปลือกโลกที่รองรับทวีปอเมริกาเหนือ กรีนแลนด์ คิวบา บาฮามาส เอเชียตะวันออกเฉียงเหนือไอร์แลนด์ และบางส่วนของไอซ์แลนด์ แผ่นเปลือกโลกนี้รองรับทั้งทวีปและมหาสมุทร
ภาวะเสียการอ่านเข้าใจ
ภาวะเสียการอ่านเข้าใจ หรือ ภาวะเสียการอ่านรู้ความ หรือภาวะอ่านไม่เข้าใจ () เป็นความพิการทางการเรียนรู้รูปแบบหนึ่งที่ทำให้ผู้ป่วยมีปัญหาทั้งความคล่องแคล่วและความแม่นยำในการอ่าน การพูด และการสะกดคำ ซึ่งอาจแสดงอาการเป็นความยากลำบากในการรับรู้เสียง การถอดรหัสเสียง การเข้าใจตัวอักษร ความจำเสียงระยะสั้น และ/หรือการเรียกชื่อสิ่งของ ซึ่งไม่เหมือนกันกับภาวะอ่านลำบากที่เกิดจากสาเหตุอื่น เช่นความพิการทางตาหรือการได้ยินหรือจากการไม่ได้เรียนรู้วิธีอ่านหนังสือ เชื่อว่ามีผู้ที่มีภาวะอ่านไม่เข้าใจอยู่ 5-10% ของประชากรหนึ่งๆ แม้จะยังไม่มีการศึกษาวิจัยหาความชุกที่แท้จริงของภาวะนี้ก็ตาม
นับตั้งแต่มีการบรรยายภาวะนี้เอาไว้ครั้งแรกเมื่อ ค.ศ. 1881 มีนักวิทยาศาสตร์จำนวนมากที่พยายามหาสาเหตุพื้นฐานทางระบบชีวประสาทของภาวะเสียการอ่านเข้าใจ ตัวอย่างเช่น บางคนพยายามเชื่อมโยงภาวะที่ผู้ป่วยไม่สามารถมองเห็นตัวอักษรได้ชัดเจน (ซึ่งเป็นอาการที่พบบ่อยอย่างหนึ่งของภาวะเสียการอ่านเข้าใจ) เข้ากับความผิดปกติในการพัฒนาของเซลล์ประสาทที่ควบคุมการมองเห็นภาพ เป็นต้น
ท่าอากาศยานนานาชาติเจิ้งโจวซินเจิ้ง
ท่าอากาศยานนานาชาติเจิ้งโจวซินเจิ้ง () เป็นท่าอากาศยานหลักของเมืองเจิ้งโจว มณฑลเหอหนาน สาธารณรัฐประชาชนจีน
ท่าอากาศยานนานาชาติเจิ้งโจวซินเจิ้ง อยู่ห่างจากตัวเมืองเจิ้งโจว ไปทางตะวันออกเฉียงใต้ 37 กิโลเมตร ท่าอากาศยานแห่งนี้เปิดใช้เมื่อวันที่ 28 สิงหาคม ค.ศ.1997 ซึ่งถือเป็นท่าอากาศยานนานาชาติแห่งที่ 21 ของประเทศจีน เพื่อใช้งานแทนท่าอากาศยานตงเจียว ที่ตั้งอยู่ใกล้กับใจกลางเมืองเจิ้งโจว
ท่าอากาศยานแห่งนี้เที่ยวบินที่ให้บริการทั้งในประเทศและในภูมิภาคจากท่าอากาศยานใหญ่ๆ ในประเทศจีน และยังมีเที่ยวบินขนส่งสินค้าไปยังภูมิภาคตะวันออกกลางและแอฟริกาเหนือ ตลอดจนเที่ยวบินเช่าเหมาลำมายังประเทศไทยในช่วงฤดูท่องเที่ยวอีกด้วย
ศูนย์เกิดแผ่นดินไหว
จุดเกิดแผ่นดินไหว () หมายถึงตำแหน่งที่เกิดแผ่นดินไหวและเป็นศูนย์กลางที่เกิดการปลดปล่อยความเครียดและพลังงานซึ่งถูกกักเก็บไว้ในชั้นหิน จุดนี้เป็นจุดเดียวกับที่รอยเลื่อนเริ่มต้นการเคลื่อน
ความลึกจุดเกิดแผ่นดินไหวสามารถคำนวณได้จากการวัดซึ่งขึ้นอยู่กับปรากฏการณ์คลื่นแผ่นดินไหว ด้วยปรากฏการณ์คลื่นทั้งหมดในทางฟิสิกส์ มีความไม่แน่นอนอยู่ในการวัดปริมาณดังกล่าวเพิ่มยิ่งขึ้นตามความยาวคลื่น ดังนั้นความลึกจุดเกิดแผ่นดินไหวของแหล่งที่มาของคลื่นที่มีความยาวนี้ (ความถี่ต่ำ) จึงเป็นการยากที่จะตรวจสอบให้แน่ชัด แผ่นดินไหวที่มีความรุนแรงมากจะส่งพลังงานที่ปลดปล่อยออกมาส่วนใหญ่ในรูปของคลื่นแผ่นดินไหวที่มีความยาวคลื่นมาก และดังนั้น แผ่นดินไหวที่มีความรุนแรงมากขึ้นเท่าใดก็เป็นการปลดปล่อยพลังงานจากหินที่มีมวลมากยิ่งขึ้นเท่านั้น
ราชบัณฑิตยสถานบัญญัติคำว่า "จุดเกิดแผ่นดินไหว"เพื่อใช้แทนคำว่า "focus" ของการเกิดแผ่นดินไหว และอาจพบคำว่าศูนย์กลางการเกิดแผ่นดินไหว, ศูนย์เกิดแผ่นดินไหว ฯลฯ ในเอกสารบางเล่ม
ในภาษาอังกฤษอาจพบการใช้คำว่า "hypocenter" ซึ่งแปลตามรูปศัพท์ว่า "จุดใต้ศูนย์กลาง" แทนคำว่า "focus" เนื่องจากจุดเกิดแผ่นดินไหวโดยทั่วไปเกิดลึกลงไปใต้ผิวโลก โดยใช้คำว่า "epicenter" แทนจุดบนผิวโลกซึ่งอยู่ในแนวดิ่งเดียวกับจุดเกิดแผ่นดินไหวนั้น ซึ่งในกรณีนี้ทางราชบัณฑิตยสถานได้บัญญัติศัพท์เพื่อใช้แทนคำว่า "epicenter" ไว้ คือ "จุดเหนือศูนย์เกิดแผ่นดินไหว"
อย่างไรก็ดีคำว่า hypocenter อาจใช้ในอีกความหมายหนึ่งในกรณีของการระเบิดกลางอากาศ (เช่นการระเบิดของนิวเคลียร์ หรือการระเบิดของวัตถุลอยฟ้า) เพื่อสื่อถึงตำแหน่งบนผิวโลก ณ จุดใต้การระเบิดนั้นเนื่องจากในกรณีนี้ ผิวโลกมีตำแหน่งอยู่ใต้ศูนย์กลางการเกิดระเบิด ในบริบทนี้อาจใช้คำว่า "ground zero" แทนคำว่า hypocenter